# Baku[labot | labot pirmkodu]

| Baku  |
| --- |
| pilsēta |
| *Bakı* |
|  |
|  |
|

|  |  |
| --- | --- |
|  **Karogs** |  **Ģerbonis** |

 |
| Baku |
|
Koordinātas: ﻿ / ﻿ |
| Valsts |  Azerbaidžāna |
| Administrācija |
|  • Mērs |
Hadžibala Abutalibovs |
| Platība |
|  • Kopējā |
2 130 km2 |
| Augstums |
−28 m |
| Iedzīvotāji
(2021) |
|  • kopā |
2 300 500 |
|  • blīvums |
996,4/km² |
| Laika josla |
AZT (UTC+4) |
| Pasta indekss | AZ1000 |
| Mājaslapa | www.bakucity.az |
|  **Baku Vikikrātuvē** |

**Baku** (azerbaidžāņu: *Bakı*, izrunā: /bɑˈcɯ/) ir Azerbaidžānas galvaspilsēta. Tā ir Kaspijas jūras piekrastes un Kaukāza lielākā pilsēta un osta. 2012. gadā pilsētā dzīvoja 2,12 miljoni iedzīvotāju, kas ir aptuveni ceturtā daļa no visiem Azerbaidžānas iedzīvotājiem.

Kaspijas jūras piekrastē Baku atrodas 28 metrus zem jūras līmeņa. Tā ir lielākā pilsēta pasaulē, kas atrodas zem jūras līmeņa.

## Vēsture

Baku vēsturiskajos avotos pirmo reizi pieminēta 885. gadā, lai gan arheoloģiskajos izrakumos ir atrastas liecības, ka tur ir bijusi apmetne arī pirms mūsu ēras. 1578. gadā pilsētu iekaroja Osmaņu impērija, un noturēja to savā kontrolē līdz 1603. gadam, kad to iekaroja Sefevīdu dinastija. 1723. gadā Krievijas impērijas ķeizars Pēteris I iekaroja Baku, bet 1735. gadā tā atkārtoti bija daļa no Persijas. 1806. gadā atkal to iekaroja Krievijas Impērija. 1920. gadā Baku kļuva par Azerbaidžānas Republikas galvaspilsētu.

2012. gadā Baku notika Eirovīzijas dziesmu konkurss, 2015. gadā — pirmās Eiropas spēles.

## Ģeogrāfija

Baku atrodas Kaspijas jūras rietumu krastā, Abšeronas pussalas dienvidos. Pēc Kepena klasifikācijas Baku valda subtropu pustuksneša klimats (BSk).

Baku ir iedalīta 12 administratīvajos rajonos:

* Binagadi rajons (*Binəqədi rayonu*),
* Hatai rajons (*Xətai rayonu*),
* Hazaru rajons (*Xəzər rayonu*),
* Jasamalas rajons (*Yasamal rayonu),*
* Karadagas rajons (*Qaradağ rayonu*),
* Narimanovas rajons (*Nərimanov rayonu*),
* Nasimi rajons (*Nəsimi rayonu*),
* Nizami rajons (*Nizami rayonu'),*
* Pirallahi rajons (*Pirallahı rayonu*),
* Sabailas rajons (*Səbail rayonu*),
* Sabunču rajons (*Sabunçu rayonu*),
* Surahani rajons (*Suraxanı rayonu*).

Pilsētai arī ir pakļauti 48 ciemati.

## Sports

Pilsētā atrodas Baku Olimpiskais stadions.

2016. gadā pilsētā tika atklāta Baku pilsētas trase, kurā tika aizvadīta Pirmās formulas Eiropas *Grand Prix* izcīņa, bet 2017. gadā tās ieguva Azerbaidžānas Grand Prix nosaukumu.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Baku.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Baku ceļojumu padomi no *Wikivoyage* (angliski)
* «*Baku Pages*» (angliski).
* «Baku viesnīcas» (angliski). Arhivēts no oriģināla, laiks: 2017. gada 31. oktobrī. Skatīts: 2018. gada 3. septembrī. Arhivēts 2017. gada 31. oktobrī, *Wayback Machine* vietnē.
* «Baku viesnīcas» (angliski). Arhivēts no oriģināla, laiks: 2019. gada 7. martā. Skatīts: 2019. gada 27. oktobrī. Arhivēts 2019. gada 7. martā, *Wayback Machine* vietnē.
* Fotogrāfijas Baku Arhivēts 2012. gada 30. jūlijā, *Wayback Machine* vietnē.